PATVIRTINTA

Šilalės rajono savivaldybės mero

2024 m. vasario 2 d. potvarkiu Nr. T3-59

**ASMENŲ / ŠEIMŲ, GALINČIŲ PRIŽIŪRĖTI, GLOBOTI (RŪPINTI), ĮVAIKINTI TĖVŲ GLOBOS NETEKUSĮ AR IŠ NESAUGIOS APLINKOS PAIMTĄ VAIKĄ (-US) PRITRAUKIMO IR PAIEŠKOS PLANAS/PROGRAMA**

Problema: nuolatinių globėjų/rūpintojų trūkumas Šilalės rajone.

Tikslinė grupė: Šilalės rajono bendruomenė.

Programos trukmė: 1 metai (2024)

Dalyviai: Šilalės rajono bendruomenė.

Partneriai:

1. Vietinė rajono žiniasklaida („Šilalės artojas“) – partneris. Rajono spaudoje yra spausdinami straipsniai, viešinantys globą ir įvaikinimą. Laikraščio redaktorės iniciatyva yra daromos nuolaidos globos viešinimo straipsniams, taip pat išspausdinama ir nemokamų straipsnių.
2. Nacionalinis kraujo centras – globos viešinimo partneris. Sudaryta bendradarbiavimo sutartis. Globos viešinimo savaitę (birželio 26 d.) globos centre vyks kraujo donorystės akcija, kurios metu kartu su globos centru viešinsime vaikų globą. NKC savo socialiniuose tinkluose dalysis žinutėmis apie vaikų globą ir kartu su globos centru vykdys bendrų akcijų (žaidimų ir t.t.).
3. Šilalės rajono savivaldybė – projekto „Paslaugų, skatinančių ir efektyviai palaikančių globą šeimos aplinkoje, vystymas“ Nr. 07-016-P-0001 partneris.

Ambasadoriai: globėjos Sigitos Vaičiulytės-Soares Campos šeima.

Koordinavimas:

1. Šilalės rajono socialinių paslaugų namų globos centro veiklos koordinatorė Birutė Gudauskaitė-Girčė, mob. tel. +37068635129, el. p. gimk.spn@gmail.com
2. Šilalės rajono savivaldybės administracijos Turto ir socialinės paramos skyriaus vyriausioji specialistė Vilija Vainorienė, mob. tel. +370[602 67 229](mailto:602%2067%20229), el. p. [vilija.vainoriene@silale.lt](mailto:vilija.vainoriene@silale.lt)

**I SKYRIUS**

**ĮVADAS. BENDRA INFORMACIJA**

Šilalės rajono savivaldybės administracijos 2024 m. sausio 11 d. direktoriaus įsakymu Nr. DĮV-18 buvo sudaryta darbo grupė dėl Asmenų / šeimų, galinčių prižiūrėti, globoti (rūpinti), įvaikinti tėvų globos netekusį ar iš nesaugios aplinkos paimtą vaiką (-us) pritraukimo ir paieškos plano / programos parengimo.

Darbo grupė išanalizavo Šilalės rajono socialinių paslaugų namų globos centro turimas:

1. STIPRYBES (kokie globos centro gebėjimai, patirtis ar aplinkybės yra palankios, stiprinančios galimybės pasiekti komunikacinių tikslų, kokios yra stipriosios pusės).
2. SILPNYBES (kas trukdo siekti užsibrėžtų komunikacinių tikslų).
3. GALIMYBES (potencialiai naudingos sąlygos globos centro komunikacijai).
4. GRĖSMES ( potencialiai nenaudingos sąlygos globos centro komunikacijai).

Remiantis oficialiais statistikos portalo duomenimis (<https://osp.stat.gov.lt/statistiniu-rodikliu-analize?hash=e91334ae-db2a-4ba4-859c-60549a5b43f6#/> ), 2024 metų pradžioje Šilalės rajone gyveno 20861 nuolatinis gyventojas.

Šilalės rajono socialinių paslaugų namų globos centre yra koordinuojama 31 globėjų / rūpintojų šeima. Šeimose auga 43 globojami / rūpinami vaikai. 24 globėjų / rūpintojų šeimos yra susijusios giminystės ryšiais, 7 šeimos nesusijusios giminystės ryšiais su globojamais / rūpinamais vaikais.

Šilalės rajone nėra įkurtos šeimynos, galinčios prižiūrėti globojamus / rūpinamus vaikus.

Yra 3 budintys globotojai. Šiuo metu dviejose budinčių globotojų šeimose yra prižiūrimi 2 vaikai, 1 budintis globotojas yra laukimo laikotarpyje.

Veikia 2 bendruomeniniai vaikų globos namai. Šilalės rajono socialinių paslaugų namų bendruomeniniuose vaikų globos namuose šiuo metu gyvena 16 tėvų globos netekusių vaikų.

Šilalės rajono savivaldybėje 2022 m. buvo 109, o 2023 m. 103 šeimos, kurios patiria sunkumų ir joms yra teikiamos socialinės priežiūros šeimai paslaugos. 2022 m. 7 Šilalės rajono vaikams buvo nustatyta laikinoji globa, o 2023 m. 13 Šilalės rajono vaikų buvo nustatyta laikinoji globa.

Šilalės rajono socialinių paslaugų namų atvejo vadybos duomenimis, 2024 m. pradžioje tarp sunkumų patiriančių šeimų ypatingai didesnių sunkumų patiria 7 šeimos, kuriose auga 13 vaikų ir kuriems galimai gali tekti ieškoti saugios aplinkos.

Šilalės rajono socialinių paslaugų namų globos centro siekiamybė per 2024 m. yra surasti bent 1 nuolatinių globėjų šeimą, pas kuriuos būtų apgyvendinti 1–2 tėvų globos netekę vaikai iš bendruomeninių vaikų globos namų.

Šilalės rajono socialinių paslaugų namų globos centras, rengdamas Asmenų / šeimų, galinčių prižiūrėti, globoti (rūpinti), įvaikinti tėvų globos netekusį ar iš nesaugios aplinkos paimtą vaiką (-us) pritraukimo ir paieškos programą Šilalės rajone, bendradarbiauja su:

1. Šilalės rajono savivaldybės administracijos Turto ir socialinės paramos skyriumi;
2. Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Tauragės apskrities vaiko teisių apsaugos skyriumi Šilalės rajone;
3. Šilalės rajono socialinių paslaugų namų Atvejo vadyba;
4. Šilalės rajono savivaldybės administracijos jaunimo reikalų koordinatore;
5. Šilalės rajono savivaldybės administracijos tarpinstitucinio bendradarbiavimo koordinatore.

**II SKYRIUS**

**SITUACIJOS ANALIZĖ**

* 1. Šilalės rajono socialinių paslaugų namų globos centro SSGG (stiprybių, silpnybių, galimybių, grėsmių) analizė

|  |  |
| --- | --- |
| STIPRYBĖS | SILPNYBĖS |
| 1. Geri bendradarbiavimo ryšiai su rajono spauda. 2. Šilalės rajono socialinių paslaugų namų ir Šilalės rajono savivaldybės administracijos   palaikymas, atviras požiūris naujoms idėjoms.   1. Globos centro darbuotojai aprūpinti visomis priemonėmis, reikalingomis darbui. 2. Nuolat leidžiama viešinimo reklama / plakatai. Ant įstaigos automobilių yra globos viešinimo reklama. Ant įstaigos pastato kabo globos viešinimo tentas. 3. Pakanka išteklių įgyvendinti sumanymus. 4. Sukurta globos centro paskyra, socialiniame tinkle „Facebook“– Vaikaiyravaikai.Šilalės rajonas. 5. Emocinis globos centro šūkis nacionaliniu lygmeniu – Tu gali tapti namais. | 1. Nepatvirtintas 2024 m. biudžetas. Nėra aiškumo, kokio dydžio finansavimas bus skiriamas asmenų / šeimų, galinčių prižiūrėti, globoti (rūpinti), įvaikinti tėvų globos netekusį ar iš nesaugios aplinkos paimtą vaiką (-us ) pritraukimo ir paieškos programai vykdyti Šilalės rajone. 2. Vis dar neigiamas visuomenės požiūris į globą / rūpybą. 3. Darbuotojų kaita. |
| GALIMYBĖS | GRĖSMĖS |
| 1. Specialistų kvalifikacijos kėlimas komunikacijos ir viešinimo srityse. 2. Keičiantis visuomenės nuostatoms ir požiūriui tikėtinas didesnis globėjų skaičius. 3. Remėjų paieška viešinimo veikloms įgyvendinti. | 1. Šilalės rajono savivaldybės administracijos darbuotojų kaita, požiūrių skirtumai. 2. Visuomenė vis dar nėra labai linkusi domėtis globos problematika ir galimybėmis. 3. Globos centro viešinimo veikla gali būti kritikuojama dėl nepritraukiamų naujų globėjų, nesusijusių giminystės ryšiais. |

**III SKYRIUS**

**PROGRAMOS TIKSLAS IR UŽDAVINIAI**

|  |  |  |  |  |  |  |
| --- | --- | --- | --- | --- | --- | --- |
| Tikslas | Uždaviniai | Priemonės | Kada bus įgyvendinama?  Kas atsakingas? | Kokiai tikslo grupei skirta | Materialiniai resursai | Planuojamas rezultatas. |
| 1. Neigiamas visuomenės nuostatų keitimas apie vaikų globą, globėjus, globojamus vaikus. | Formuoti Šilalės rajono bendruomenės nuostatą, kad globėjais renkasi būti žmonės, kuriems nuoširdžiai rūpi vaikai ir sudaryti galimybę susipažinti ir betarpiškai pabendrauti su globėjais ir globojamais vaikais šeimoje bei institucijoje. | Organizuojamas pėsčiųjų žygis „Vaikai yra Vaikai“ | II ketvirtis  Birželio 8 d.  Už leidimo gavimą organizuoti renginį – Globos centro veiklų koordinatorė, tarnybos atestuotas asmuo – Birutė Gudauskaitė-Girčė.  Už komunikaciją su savivaldybės administracija ir kitomis institucijomis:   1. Vilija Vainorienė – Šilalės rajono savivaldybės administracijos Turto ir socialinės paramos skyriaus vyr. specialistė; 2. Silva Paulikienė – Šilalės rajono savivaldybės administracijos tarpinstitucinio bendradarbiavimo koordinatorė.   Už savanorių paiešką – Vaida Janulevičienė – Šilalės rajono savivaldybės administracijos jaunimo reikalų koordinatorė.  Kiti organizaciniai darbai:   1. Donata Aurylienė – globos koordinatorė, tarnybos atestuotas asmuo; 2. Ingrida Kurmienė – globos koordinatorė; 3. Alma Mockuvienė – atvejo vadybininkė. | Šilalės rajono bendruomenė. Potencialūs globėjai / rūpintojai.  Globoje augantys vaikai. | Socialinių paslaugų namų lėšos, projekto partnerių lėšos, parama. | Kiekybinis  Kokybinis |
| 2. Visuomenės supažindinimas su GC veikla, profesionalaus ir teigiamo globos centro įvaizdžio formavimas, palaikymas. | 1. Besidominčius asmenis supažindinti su globos centro veikla. | Kraujo donorystės akcija globos centre. | II ketvirtis  Birželio 26 d.  Atsakingas asmuo už komunikaciją su Nacionaliniu kraujo centru – Birutė Gudauskaitė-Girčė  Atsakingi asmenys už bendravimą su gyventojais atėjusiais padovanoti kraujo:   1. Birutė Gudauskaitė-Girčė – globos centro veiklų koordinatorė, tarnybos atestuotas asmuo; 2. Ingrida Kurmienė – globos koordinatorė; 3. Donata Aurylienė – globos koordinatorė, tarnybos atestuotas asmuo; 4. Nijolė Jaunienė – globos centro psichologė. | Šilalės rajono bendruomenė. | Socialinių paslaugų namų lėšos. | Kiekybinis  Kokybinis |
| 2. Formuoti pozityvų globos centro įvaizdį. | Dalyvavimas Šilalės miesto šventėje  (bendravimas su rajono gyventojais ir į šventę atvykusiais miesto svečiais, globos viešinimo skrajučių dalinimas, edukacija vaikams ir t.t.) | III ketvirtis  Planuojamas pirmasis rugpjūčio šeštadienis.  Atsakingi asmenys už bendravimą su gyventojais, skrajučių dalijimas:   1. Birutė Gudauskaitė-Girčė – globos centro veiklų koordinatorė, tarnybos atestuotas asmuo; 2. Ingrida Kurmienė – globos koordinatorė; 3. Donata Aurylienė – globos koordinatorė, tarnybos atestuotas asmuo; 4. Nijolė Jaunienė – globos centro psichologė. | Šilalės rajono gyventojai ir į šventę atvykę miesto svečiai. | Socialinių paslaugų namų lėšos. | Kiekybinis  Kokybinis |
|  | 3. Globos centro QR kodo sukūrimas. | Globos centro QR kodas bus viešinamas plakatuose, skrajutėse, kvietimuose, skelbimų lentose, įstaigos internetiniame tinklalapyje ir kt. | I ketvirtis  Atsakingas asmuo – Donata Aurylienė, globos koordinatorė, tarnybos atestuotas asmuo. | Šilalės rajono bendruomenei. | Socialinių paslaugų namų lėšos. | Kiekybinis |
| 3. Globėjų pritraukimas, paieška. | 1. Sudalyvauti Šilalės dekanato šeimos centro vedamuose mokymuose sužadėtiniams. | Informavimas apie globos ir įvaikinimo galimybes. | I–IV ketvirtis  Atsakingi asmenys:   1. Birutė Gudauskaitė-Girčė – globos centro veiklų koordinatorė, tarnybos atestuotas asmuo; 2. Donata Aurylienė – globos koordinatorė, tarnybos atestuotas asmuo. | Šilalės rajono bendruomenė, potencialūs globėjai / rūpintojai. | Socialinių paslaugų namų lėšos, parama. | Kiekybinis  Kokybinis |
| 2. Parašyti viešinimo straipsnį apie globėjų patirtis. | Viešinimo straipsnio rašymas. | Atsakingas asmuo- Birutė Gudauskaitė-Girčė, globos centro veiklų koordinatorė, tarnybos atestuotas asmuo. | Šilalės rajono bendruomenė, potencialūs globėjai / rūpintojai. | Socialinių paslaugų namų lėšos. | Kiekybinis  Kokybinis |

**Plano peržiūros** (kada bus vykdomos) 2024 m. liepos 15 d.